แนะ สกอ.วางเกณฑ์ขั้นต่ำเกาะติดสายสนับสนุน
นายคมกฤษณ์ ชนะศรี ประธานสภาพนักงานมหาวิทยาลัยสงขลาครินทร์ วิทยาเขตหาดใหญ่ ในฐานะประธานสภาข้าราชการ พนักงานและลูกจ้างมหาวิทยาลัยแห่งประเทศไทย (ปขมท.) เปิดเผยว่า ปขมท.ได้วิเคราะห์ร่าง พ.ร.บ.การอุดมศึกษาพ.ศและการจัดตั้งกระทรวงการอุดมศึกษา เพื่อเสนอคณะทำงานเตรียมจัดตั้งกระทรวงการอุดมศึกษา โดยพบว่ามหาวิทยาลัยมีหลายประเภท แต่ละมหาวิทยาลัยและแต่ละกลุ่มมีศักยภาพต่างกัน สิ่งที่ ปขมท. เรียกร้องและเสนอต่อ คณะทำงานเตรียมการจัดตั้งฯ รวมทั้งสำนักงานคณะกรรมการการอุดมศึกษา (สกอ.) ไปแล้ว คือ 1.อยากให้กำหนดมาตรฐานขั้นต่ำในการดูแลบุคลากรทุกประเภท ทั้งเงินเดือน ค่ารักษาพยาบาล สวัสดิการต่างๆ โดยเป็นมาตรฐานขั้นต่ำที่ทุกมหาวิทยาลัยควรมี ส่วนมหาวิทยาลัยที่มีศักยภาพสูงก็ให้เงินเดือน สวัสดิการที่สูงขึ้น ซึ่งถือเป็นเรื่องดี,ประธาน ปขมท. กล่าวต่อว่า 2. การกำหนดความก้าวหน้าทางวิชาชีพของพนักงานสายสนับสนุนการสอน ซึ่งปัจจุบันขึ้นกับแต่ละมหาวิทยาลัยกำหนด ปขมท.เห็นว่า สกอ.น่าจะตั้งคณะทำงานกลางขึ้นชุดหนึ่ง กำหนดมาตรฐานขึ้นต่ำ ทั้งมีหน้าที่ติดตามการดำเนินการของแต่ละมหาวิทยาลัยว่าบุคลากรแต่ละกลุ่มมีความก้าวหน้าหรือติดขัด ปัญหาใด และอยากให้ช่วยเหลืออย่างไร โดยส่วนตัว เห็นว่าการแยกการอุดมศึกษาออกไปเป็นกระทรวงการอุดมศึกษาจะทำให้การดูแลบุคลากรกลุ่มต่างๆ ได้ดีขึ้น แต่ด้านสวัสดิการต่างๆ ยังไม่ค่อยชัดเจน.
ปขมท.ได้วิเคราะห์ร่าง พ.ร.บ.การอุดมศึกษา พ.ศและการจัดตั้งกระทรวงการอุดมศึกษา เพื่อเสนอคณะทำงานเตรียมจัดตั้งกระทรวงการอุดมศึกษา โดยพบว่ามหาวิทยาลัยมีหลายประเภท แต่ละมหาวิทยาลัยและแต่ละกลุ่มมีศักยภาพต่างกัน
กระทรวงการอุดมศึกษา,สกอ.,มหาวิทยาลัย,คมกฤษณ์ ชนะศรี,การศึกษา